ORDE do 28 de setembro de 1999 pola que se nomean os vocais compoñentes do Consello Galego de Protección de Animais Domésticos e Salvaxes en Catividade.
CONSELLERÍA DE MEDIO AMBIENTE — II. AUTORIDADES E PERSOAL — 13/10/1999

O Decreto 153/1998, do 2 de abril, polo que se aproba o regulamento que desenvolve a Lei  1/1993, do 13 de abril, de protección dos animais domésticos e salvaxes en catividade, crea no seu artigo 4º o Consello Galego de Protección de Animais Domésticos e Salvaxes en Catividade como órgano consultivo e de estudio da Comunidade Autónoma de Galicia en materia de protección dos animais domésticos e salvaxes en catividade. No artigo 6º do Decreto 153/1997 establécese que o Consello Galego de Protección de Animais Domésticos e Salvaxes en Catividade se comporá dos órganos denominados Pleno, Comisión Permanente e Relatorios Técnicos, e no artigo 7º do devandito decreto relaciónanse os membros que compoñen o Pleno do Consello Galego de Protección de Animais Domésticos e Salvaxes en Catividade, determinándose que xunto cos membros natos que se mencionan, serán nomeados nove vocais en representación das organizacións, institucións e departamentos autonómicos relacionados no número 2 do
devandito artigo, así como o secretario, que será un funcionario cualificado da consellería competente na materia nomeado polo presidente.
Por isto, en aplicación do artigo 7º do Decreto 153/1998, do 2 de abril, polo que se aproba o regulamento que desenvolve a Lei 1/1993, do 13 de abril, de protección dos animais domésticos e salvaxes en catividade, e tendo en conta, por unha banda, que a disposición derradeira do devandito decreto faculta a consellería competente na materia para dicta-las disposicións que requiran o mellor desenvolvemento e eficacia do disposto nel, e por outra, que as funcións de aplicación da normativa sobre protección de animais domésticos e salvaxes en catividade foron asignadas á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Desígnanse vocais do Pleno do Consello Galego de Protección de Animais Domésticos e Salvaxes en Catividade por proposta das organizacións, institucións e departamentos autonómicos respectivos, de acordo co establecido no artigo 7 do Decreto 153/1998, do 2 de abril, polo que se aproba o regulamento que desenvolve a Lei 1/1993, do 13 de abril, de protección dos animais domésticos e
salvaxes en catividade, as persoas que a continuación se relacionan:
Pola Consellería de Medio Ambiente:
-Como titular, Javier Turrillo Montiel, xefe de Servicio de Conservación de Recursos Naturais.
-Como suplente, Ignacio Bergareche Urdampilleta, xefe de Recursos Naturais.
Pola Consellería de Agricultura, Gandería e Política Agroalimentaria:
-Como titular, Miguel Fernández Rodríguez, subdirector xeral de Sanidade e Producción Animal.
-Como suplente, Manuel Díaz Cano, xefe do Servicio de Sanidade Animal.
Pola Consellería de Sanidade e Servicios Sociais:
-Como titular, José Ángel Viñuela Rodríguez, xefe do Servicio de Inspección e Laboratorios de Saúde Pública.
-Como suplente, Patricia Daporta Padín, xefa do Servicio de Control de Factores Medioambientais.
Pola Consellería de Xustiza, Interior e Relacións Laborais:
-Como titular, Pedro Álvarez Fernández, subdirector xeral de Interior.
-Como suplente, Teodoro L. Llorente Lázaro, xefe do Servicio de Planificación e Xestión da Dirección Xeral de Protección Civil.
Pola Federación Galega de Municipios e Provincias:
-Como titular, Julio Álvarez Núñez, presidente da FEGAMP.
-Como suplente, Adolfo Gacio Vázquez, vicepresidente executivo da FEGAMP.
Polas asociacións protectoras de animais de Galicia:
-Como titulares, Gloria Núñez González e Carmen Álvarez Domínguez, representantes da Sociedade Protectora de Animais e Plantas de Santiago de Compostela e da Sociedade Protectora de Animais e Plantas Verduxo de Soutomaior, respectivamente.
-Como suplentes, Marina Rodríguez Oubiña e José Luis Fernández Perejón, representantes da Sociedade Protectora de Animais e Plantas de Vilagarcía de Arousa e da Sociedade Protectora de Animais e Plantas de Lugo, respectivamente.
Polas asociacións ecoloxistas galegas:
-Como titular, Isabel Kerdudo, representante de ADEGA.
-Como suplente, César Vidal Rodríguez, representante de ERVA.
Pola organización colexial veterinaria galega:
-Como titular, Filemón Rodríguez Rodríguez, presidente do Colexio Oficial de Veterinarios de Ourense.
-Como suplente, Manuel Lajos Guillán, presidente do Colexio Oficial de Veterinarios de Pontevedra.
Artigo 2º
Desígnase secretario do Pleno do Consello Galego de Protección de Animais Domésticos e Salvaxes en Catividade a Xosé Lago García, subdirector xeral de Medio Ambiente Natural, Caza e Pesca Fluvial da Dirección Xeral de Montes e Medio Ambiente Natural da Consellería de Medio Ambiente.
Santiago de Compostela, 28 de setembro de 1999.
José Carlos del Álamo Jiménez
Conselleiro de Medio Ambiente